# Ahvenisto

### Wikipedia

Ahvenisto on pitkittäisharju Hämeenlinnassa. Ennen Vanajan kunnan yhdistämistä Hämeenlinnaan harjulla kulki kuntien välinen länsiraja.

Nykyään alueella on monipuolista vapaa-ajantoimintaa ja liikuntamahdollisuuksia. Moottorirata, useita pururatoja ja lenkkipolkuja, ampumarata, uimaranta ja yleisestä käytöstä poistettu maauimala, Rinkelinmäen jäähalli sekä hyppykäytöstä poistettu, mm. seinäkiipeilyssä edelleen käytettävä hyppyrimäki sekä talvisin hiihtoladut sekä kaupungin ylläpitämä avanto ja sauna tarjoavat monipuoliset liikuntamahdollisuudet.

Ahveniston, eli Apparan, maauimalassa uitiin vuoden 1952 olympialaisten Hämeenlinnassa kisatun nykyaikaisen viisiottelun uintiosuus.

Ahveniston harjulla on myös Kanta-Hämeen keskussairaala, hautausmaa, TV-linkkimasto ja jonkin verran asuntoja.

Ahveniston alue on hämeenlinnalaisten rakastama ulkoilualue. Alueella oleva, edelleen käytössä oleva moottorirata sekä käytöstä poistuvat hyppyrimäki ja maauimala jakavat kuitenkin kaupunkilaisten mielipiteet kahtia.

Maauimala on Museoviraston suojelema, eikä sitä saa purkaa tai täyttää esimerkiksi hiekalla. Maauimala täytetään kaupungin ympäristölautakunnan luvalla 5–10 kertaa vuodessa eri tapahtumia varten, mutta sen käyttö yleisöuinneissa ei ole sallittu, vaan allas täytetään juuri ennen tapahtumaa ja tyhjennetään välittömästi tapahtuman jälkeen.

Alueen moottorirata aiheuttaa häiriötä ja melua, mutta toisaalta siellä on järjestetty suuriakin autourheilutapahtumia. Hyppyrimäki on edelleen mm. radioamatöörien ja seinäkiipeilijöiden käytössä, eikä sen purkamisesta ole suunnitelmia kustannuksien takia.

| Tämä Kanta- tai Päijät-Hämeeseen liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/h/v/Ahvenisto.html

Luokat: Häme-tyngät | Hämeenlinna | Suomen puistot

##### Views

- Artikkeli
- Keskustelu
- Nykyinen versio

##### Etsi